Osman Alkash. Osman Alkash (1955-yil 3-noyabrda tugʻilgan, Nikosiya) — kiprlik turk aktyori. U Nikosiya shahar teatrining asoschilaridan biri va hozirgacha bu teatrda faoliyat yuritadi. Kipr turklari orasida mashhur boʻlgan "Torba" dasturini ishlab chiqishda ishtirok etgan, „Gölgeler ve Suretler“ filmi va „Öyle Bir Geçer Zaman ki“ serialida ishtirok etgan. Keyin, mos ravishda; „Uzun Hikaye“,"Hükümet Kadın 2" va „Sarmaşık“ filmlarida rol oʻynagan. Ayniqsa, „Sarmaşik“ filmidagi roli uchun mashhurlikka erishgan. Karyerasi. Alkash Bayrak radiosida ham turli dasturlar olib bordi. Oʻz taʼbiri bilan aytganda „uzoq muddatli“ bolalar dasturini yaratgan Alkash, radioda ayollar dasturlari, ertalabki dasturlar va pazandachilik dasturlarini ham olib bordi. Bu davrda u radioda reklama ham qilgan. Tolgay Tariman bilan efirga chiqishni boshladi. Tariman bilan bir muddat reklama rolik qilgan Alkash, keyinchalik 1994-yilda Tariman bilan "Torba" dasturini ishlab chiqarishda ishtirok etdi. Dastur Kipr turk xalqi orasida juda mashhur boʻlgach, boshqa kanallarga qaramlikdan qutulish uchun Tariman bilan Tempo TV deb nomlangan telekanalga asos soldi. Dastur 2003-2005-yillarda yakunlandi. U aktyorlik hayotidan tashqari, Lefkoşa turk munitsipalitetining madaniyat va sanʼat koordinatori hamdir. 2009-yilda Satirigo teatridan „Muvaffaqiyat va tinchlik mukofoti“ ni oldi.